عەبدولستار مەجید ئەندامی ئەنجومەنی سیاسی کۆمەڵی ئیسلامی کوردستان دەستپێشخەریەکی ئاڕاستەی ئارام قادر و ئەو سیاسیەنە کردوە کە کۆمەڵیان جێهێشتوە و چونەتە ناو هاوپەیمانی دەڵێ دەرگامان واڵایە بۆ گەڕانەوەتان و خۆتان خاوەن ماڵن.
لە نوسینێکدا عەبدولستار مەجید دەڵێ لە هەرشوێنێکن و هاوپەیمانیی هەر دۆخێکی
تایبەتی هەیە، نەکەن دەست لە خەونی گۆڕانکاریی و چاکسازیی هەڵبگرن، ئەگەر بڕیارێکی
حزبیی هەیە بۆ بایکۆتی هەڵبژاردن، ئەوە با کارنەکاتە سەرتان و دەست لەو مافەتان
هەڵمەگرن.
ئاماژەی بەوەکردووە دەرگای کۆمەڵ وەک
هەمیشە بۆ ئێوەمانان کراوەیە و وەک جاران خۆتان بە خاوەن ماڵ بزانن،و وەک
هەمیشە برا و هاوڕێ و دۆست و پشتیوانی یەکین ماڵ ماڵی خۆتان و ئێمەش برا و کەسی
ئێوەین.
ئەمە لەکاتێکدایە لەئێستادا دەنگۆی ئەوە هەیە
بەرهەم ساڵح لەبەرامبەر وەرگرتنی پۆستی سەرۆک کۆماردا بگەڕێتەوە ناو یەکێتی،و ئەندامانی حزبەکەی سەرپشک کردووە لەناو
هاوپەیمانی بمێننەوە یان لەگەڵدا بگەڕێنەوە ناو یەکێتی.